armvectores/hy_wikipedia_2023 huggingface dataset:
Բազիրխանա

Բազիրխանա, լեռ Հայաստանի Սյունիքի մարզում, Բարգուշատի լեռնաշղթայի հարավարևմտյան մասում, Ողջի գետի ձախ կողմում։


== Ծանոթագրություններ ==
Գատչինյան պալատ (Ֆաբերժեի ձու)

«Գատչինյան պալատ» (ռուս.՝ Гатчинский дворец), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1901 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին նվիրել է մորը՝ այրիացած կայսրուհի Մարիա Ֆեոդորովնային։
Այսօր «Գատչինյան պալատ» ոսկերչական կայսերական ձուն պահպանվում և ցուցադրվում է Ուոլթերսի գեղարվեստի թանգարանում (Բալթիմոր, Մերիլենդ, Ամերիկայի Միացյալ Նահանգներ)։


== Դիզայն ==
Ձվի հեղինակը վարպետ-ոսկերիչ Միխայիլ Պերխինն է։ «Գատչինյան պալատ» ոսկերչական ձվի մակերևույթը պատված է գիլիոշինային կաթնագույն էմալով։ Ձվի գագաթից գագաթ անցնում են մարգարտե տասներկու երիզներ։ Մակերևույթը ձևավորված է նկարներով՝ ժապավեններ, զամբյուղներ, զարդանկարներ։ Ձվի գագաթներին տեղադրված են երկու խոշոր հարթ ադամանդներ։ Ըստ էության դրանց տակ տեղադրված են եղել ստեղծման տարեթիվն ու Մարիա Ֆեոդորովնայի միացագիրը, որոնք այսօր չեն պահպանվել։
Ձուն ներսից պատված է սպիտակ թավիշով։
1903 թվականին Ֆաբերժեի ֆիրմայի վարպետ-ոսկերիչ Միխայիլ Պերխինը ռուս ձեռնարկատեր Ալեքսանդր Կելխի համար պատրաստել է«Կոնֆետատուփ» զատկական ոսկերչական ձուն, որը փաստացիորեն «Գատչինյան պալատ» ոսկերչական ձվի կրկնօրինակն է։


== Անակնկալ ==
Երբ բացում են «Գատչինյան պալատ» ոսկերչական ձվի կափարիչը՝ հայտնվում է Գատչինյան պալատի մանրակերտը, որը համարվել է Մարիա Ֆեոդորովնայի նստավայրը Սանկտ Պետերբուրգի սահմաններից դուրս։ Կրկնօրինակը պատրաստված է մանրագույն մանրամասնությամբ։ Անգամ երևում են թնդանոթները, Պավել I-ի հուշարձանը, ընդհուպ մինչև ծառեր և թփեր։
Այն բացառիկ անակնկալներից է համարվում, որը դուրս չի գալիս ձվից։


== Պատմություն ==
Նիկոլայ II կայսրը ձուն մորը՝ Մարիա Ֆեոդորովնային 1901 թվականի ապրիլի 1-ին՝ Զատկի տոնին է նվիրել։ 1917 թվականի Ռուսական հեղափոխության ժամանակ հեղափոխականները հափշտակեցին կայսերական ձվերի հավաքածուն և ուղարկեցին Կրեմլի զինապալատ։ Այդ ժամանակ գինը կազմել է 5000 ռուբլի։ 1920 թվականին ձուն վաճառում են Փարիզում բնակվող ռուս աստանդական Ալեքսանդր Պոլովցովին։ 1930 թվականին այն գնում է Հենրի Ուոլթերսը՝ Բալթիմորից, որից հետո տեղափոխվում Ուոլթերսի գեղարվեստի թանգարան։ 1952 թվականից մշտական ցուցադրության է ներկայացված այդ թանգարանում։


== Տես նաև ==
Ֆաբերժեի ձվեր


== Ծանոթագրություններ ==


== Արտաքին հղումներ ==
На сайте музея
Տաշքենդ

Տաշքենդ (ուզբեկերեն՝ Toshkent, Тошкент), Ուզբեկստանի մայրաքաղաքը, Տաշքենդի շրջանի շրջկենտրոնը։
Ուզբեկստանի և Կենտրոնական Ասիայի ամենամեծ քաղաքը։ Երկրի քաղաքական, էկոնոմիկ, գիտական և մշակութային կենտրոնն է։ Բնակչությունը՝ ▲2 955 700 մարդ (փետրվարի 16, 2023)։


== Ծանոթագրություններ ==
Ոսկե հասկեր

«Ոսկե հասկեր» (ռուս.՝ Золотые колосья), 1958 թվականի նկարված մուլտիպլիկացիոն ֆիլմ երեխաների համար։ Բելառուսական ժողովրդական հեքիաթի էկրանավորում։


== Սյուժե ==
Երկու աղքատ որբեր՝ Յանկոն և Օլեսյան, հերկում են իրենց դաշտը, բայց երբ արդեն ուզում են սկսել ցանքսը, գալիս է ջրաղացպանն ու պարտքի դիմաց վերցնում նրանց ամբողջ հարստությունը՝ մի զամբյուղ հացահատիկը։ Նա ուզում էր տանել նաև որբերի ընկերոջը՝ աքաղաղին, բայց վերջինս կարողանում է փախչել։ Երբ ջրաղացպանը հեռանում է, աքաղաղը սլանում է նրա հետևից, հասնում ջրաղացի մոտ և պահանջում հետ վերադարձնել ցորենը, բայց ոչինչ չի ստացվում, և նա կարողանում է վերցնել ընդամենը երեք հացահատիկ։ Նա այդ հատիկները տալիս է Յանկոյն և Օլեսյային։ Երեխաները շնորհակալություն են հայտնում աքաղաղին և որոշում են ցանել գոնե այդքանը։ Բայց այդ ժամանակ  քեռի Քամին պտտվում է, խլում այդ երեք հատիկները և ցրում դրանք։ Այնուհետև երեխաները գնում են փնտրելու քամուն, որպեսզի նրան խնդրեն վերադարձնել իրենց հացահատիկը։ Եվ շատ վտանգներ ու չարչարանքներ են կրում նրանք ճանապարհին, մինչև վերջապես գտնում են քեռի Քամուն, որը քնած էր անտառում։ Երեխաներն արթնացնում են նրան, օգնում են նրան ազատել ծառերի ճյուղերին ու կոճղերին խճճված քամու վարսերը։ Քամին նրանց բարձրացնում է իր ուսին և պտտում աշխարհում, ապա  վերադարձնում է ջրաղացպանի խլած մի զամբյուղ ցորենը։ Դրանից հետո նա պատժում է ջրաղացպանին և քանդում նրա ջրաղացը։ Երեխաները ցորենը ցանում են իրենց հայրենի դաշտում։ Հրաշալի ոսկե հասկեր են աճում, և երեխաները շնորհակալություն են հայտնում Քամուն։


== Նկարահանման խումբ ==


== Վրիպակ ==
Գիշերային երկնքում պատկերված է լուսինն աճման փուլում, բայց լուսաբացից առաջ այն պատկերված է որպես նվազող։


== Ծանոթագրություններ ==


== Գրականություն ==
«Фильмы-сказки: сценарии рисованных фильмов». Выпуск 8.. — М.: Искусство, 1964. — 224 с. — 100 000 экз.


== Արտաքին հղումներ ==
«Золотые колосья» на сайте Youtube
Աբրահամ փաշա Բարթող

Աբրահամ փաշա Բարթող (), հայտնի է նաև Խաուաճա Աբրահամ անունով։ Եգիպտահայ գաղութի նշանավոր գործիչներից մեկն է, Եգիպտոսի Հայկական բարեգործական ընդհանուր միության հիմնադիր անդամ։ Նախնական կրթությունը ստացել է Երուսաղեմի ժառանգավորաց վարժարանում՝ որտեղ օգնություն էր ստացել Հակոբ Աշըգյան խնամակալից։ Օգնել է եպիսկոպոս Աստուածատուր Հավհաննեսյանի «Ժամանակագրական Պատմութիւն Երուսաղէմի» երկհատոր աշխատանքի տպագրության ծախսերին։
Եգիպտոս վերադառնալուց 1874 թվականին ամուսնացել է սեղանապետ Յուսուֆյանի աղջկան հետ։ Կնոջ հետ հոգատար վերաբերմունք ցույց տվեց 1896 թ. Արևմտյան Հայաստանից և կայսրության այլ տարածքներից գաղթած փախստականների հայերի ընտանիքներին։ Որպես բարեսիրտ անձ նա միշտ աջակցել է հայկական ազգային գործունեության և օգնել է Եգիպտոսի և այլ շրջանների զանազան ազգային հաստատությններուն։
Թագաւոր փաշայի մահից հետո Աբրահամ փաշան նվիրված է ազգային աշխատանքներին, դարձավ նաև եկեղեկցական վերակացու։
Աբրահամ փաշա Բարթողի հորեղբայր վարժապետ Աբրահամ, տեղափոխվել է Ստամբուլից Եգիպտոս նրա աշակերտ Մուհամմադ Ալի փաշայի խորհրդական՝ Պողոս բեյ Յուսուֆյանի հրավերով։ Աբրահամ վարժապետ բարձր արժանապատվորվել է ուսուցման ծառայության համար է գովասանքի Եգիպտոսի խեդիվից։ Վերջինս բարձր է գնահատեց Աբրահամին և հսկայական հողեր նվիրեց՝ գյուղ Ղարպե Եգիպտոսում, ինչպես նաև իշխանական պալատ։
Խաուաճա Աբրահամ, ինչպես որ այն սկսել են կոչել հետո, կառուցատավեց գյուղը և հաճախ ընդունում էր բարձրաստիճան այցելողներին նույն պալատում, որտեղ Գաբրիել Եպիսկոպոսի ղեկավարության կառուվել է «Թադեոս Բարթողոմիոս» մատուռ, կցելով գերեզմանատուն քրիստոնեաների համար։ Անտեղ թաղված են ղպտեր, հայեր և հույներ։ Մատուռը հաստատուած է 1851 թվականի օգոստոսի 26-ին, մինչ այժմ կանգնած է և այնտեղ երբեմն կատարվում են եկեղեցական արարողություններ։
Աբրահամը վախճանվել է 1836 թվականի մայիսի 16-ին և թաղված է Ալեքսանդրիայի եկեղեցու գերեզմանատանը։ Աբրահամի մահից հետո, նրա եղբայրը կազմել է գերեզմանատան բակում տապանագիրը


== Ծանոթագրություններ ==


== Աղբիւրներ ==
Հայ Հանրագիտակ, Հ. Մկրտիչ Վարդ. Պոտուրեան, 1938, Պուքրէշ, Հատոր Բ, էջ 377-378։
Զարդարեան Վ. Գ., Յիշատակարան։ Երկրորդ հատոր (հայերեն), հ. 2, Կ. Պոլիս, «Վ. եւ Պ. Զարդարեան եղբարք», 1911 — 376 էջ։
Մեծ աղմուկ ոչնչից (ֆիլմ)

«Մեծ աղմուկ ոչնչից» (ռուս.՝ «Много шума из ничего»), խորհրդային գեղարվեստական լիամետրաժ գունավոր ֆիլմ, որը նկարահանել է ռեժիսոր Սամսոն Սամսոնովը 1973 թվականին «Մոսֆիլմ» կինոստուդիայում Ուիլյամ Շեքսպիրի համանուն կատակերգության հիման վրա։


== Դերերում ==
Գալինա Լոգինովա – Բեատրիչե
Կոնստանտին Ռայկին – Բենեդիկտո
Տատյանա Վեդենեևա – Գերո
Լեոնիդ Տրուշկին – Կլավդիո
Բորիս Իվանով – Լեոնատո
Ալեքսեյ Սամոյլով – արքայազն
Վլադիմիր Կորենև – Խուան
Ալեքսեյ Դոբրոնրավով – Անտոնիո
Էրաստ Գարին – Կիսել
Պավել Պավլենկո – Լոռամիրգ
Վլադիմիր Դովեյկո (հնյունավորել է Վլադիմիր Բասովը) — Բորաչչիո
Միխայիլ Լոգվինով – Կոնրադ
Տատյանա Բրոնզովա – Մարգարիտա
Յուրի Յակովլև (լուսագրերում նշված չէ)


== Նկարահանող խումբ ==
Սցենարի հեղինակ՝ Սամսոն Սամսոնով
Ռեժիսոր՝ Սամսոն Սամսոնով
Օպերատոր՝ Միխայիլ Բից, Եվգենի Գուսլինսկի
Նկարիչ՝ Ալեքսանդր Բոյմ, Սերգեյ Վորոնկով
Կոստյումների նկարիչ՝ Լյուդմիլա Կուսակովա
Կոմպոզիտոր՝ Իգոր Եգիկով
Հնչյունային ռեժիսոր՝ Գրիգորի Կորենբլյում
Ֆիլմի տնօրեն՝ Վյաչեսլավ Տարասով


== Տեխնիկական տվյալներ ==
Գունավոր, լայնաֆորմատ


== Նկարահանումներ ==
Շեքսպիրյան տեքստից բացի, ֆիլմում տեղ են գտել Յուննա Մորիցի բանաստեղծությունները, որոնք յուրօրինակ անդրկուլիսյան մեկնաբանության դեր են կատարում։
Ֆիլմի սցենարն աչքի է ընկնում Շեքսպիրյան տեքստի աննախադեպ կրճատմամբ։ Դինամիկությունը պահպանելու համար ռեժիսորը տեղավորվել է 83 րոպեոմ (ընդ որում՝ էկրանային ժամանակի մի քանի րոպեներ զբաղեցնում են լուսագրերը, «դատարկ» կադրեր Յուննա Մորիցի բանաստեղծությունների ընթերցումով և պարերի տեսարաններով)։ Բացի այդ, Շեքսպիրի պիեսի որոշ տեսարաններ ֆիլմում վերստեղծվել են։
Ֆիլմի նատուրալ նկարահանումներն անցկացվել են Ղրիմի հարավային ափին։ Հանդիսավոր երթը լուսանկարվել է Յալթայի Սուրբ Հռիփսիմե եկեղեցու աստիճանների վրա։


== Ծանոթագրություններ ==
Գերդաստան

trfgfcfysdtviyETFԳերդաGDCGSVստան նահապետական ընտանիք, ընտանեկան համայնք, ընտանիքի պատմական գոյաձև։ Առաջացել Է, երբ քայքայվել Է մայրիշխանական տոհմը և ձևավորվել հայրիշխանականը։ Նախապես ընդգրկում Էր հայրական կողմից միևնույն նախնուց սերված 4—5, երբեմն Էլ ավելի սերունդներ։ Գերդաստանի ծագումը պատմականորեն պայմանավորված Էր տնտեսական նոր ձևերի (արորային երկրագործություն, անասնապահություն) առաջացմամբ, ընդ որում արտադրողական ուժերի զարգացման տվյալ մակարդակում գերադասելի Էր տնտեսությունը վարել մարդկանց մեծ խմբերով։ Գերդաստանի բնորոշ գծերն Էին ունեցվածքի (հողատարածքներ անասուններ, աշխատանքի գործիքներ են) խմբային սեփականությունը, հSDGGSDSAGSամատեղ արտադրությունը և սպառումը, համայնքի բոլոր անդամների հավասարությունը։ Գերդաստան հասարակական զարգացման համապատասխան աստիճանում եղել Է բոլոր ժո֊ղովուրդների մոտ։ Հայկական գերդաստանին վերաբերող տեղեկություններ կան Մովսես Խորենացու, Փավստոս Բուզանդի երկերում, Ներսես Շնորհալու կանոններում, Մխիթար Գոշի և Սմբատ Սպարապետի դատաստանագրքերում, իրավաբանական սկզբնաղբյուրներում։ Ըստ ավելի ուշ շրջանի նյութերի, գերդաստան որոշ ժամանակ գոյություն ունենալով փոքր ընտանիքին զուգահեռ պահպանել Է իր ուրույն գծերը։ Առանձին գերդաստաններ բաղկացած Էին 70—100 մարդուց։ Տամեմատաբար փոքր կազմ (20—30) ունեին Արարատյան դաշտի, Լոռու, Շիրակի, Զանգեզուրի գյուղերի գերդաստանները։ Գյուղի սոցիալիստական վերափոխմամբ գերդաստան կորցրեց իր տնտեսան նշանակությունը տեղի տալով փոքր ընտանիքին։ Գրկ. Սամուելյանի Հին Հայաստանի կուլտուրան։
Տրիխոմոնասներ

Տրիխոմոնասներ (Trichomonas), մտրակավորների դասի միաբջիջ օրգանիզմների սեռ։ Մարմինը տանձաձև է, առջևի մասում ունեն 4 (երբեմն 3) ազատ մտրակներ, որոնք ուղղված են առաջ։ 5-րդ մտրակը ետ է ուղղված և միացած է հատուկ ալիքաձև թաղանթին։ Կորիզը մարմնի առջևի մասում է։ Չափերը 20-30 ц են։ Տրիխոմոնասները մարդու և ողնաշարավոր կենդանիների մարսողական համակարգի և սեռական օրգանների մակաբույծներ են։ Մարդու մակաբույծ տեսակները 3-ն են, որոնցից T․ vaginalis-ն առաջացնում է տարբեր բորբոքային երևույթներ։ T․ foetus տեսակն ապրում է խոշոր եղջերավոր անասունների սեռական օրգաններում և առաջացնում է այդ օրգանների բորբոքում, ստերջություն, վիժում և այլն։
Նոնե

Նոնե (իտալ․ None) կոմունա Իտալիայում՝ Պիեմոնտ մարզի Թուրին գավառում։
Բնակչությունը՝ 7.866 մարդ (2008 թվականի տվյալներով)։ Բնակչության խտությունը՝ 323 մարդ/կմ²։ Տարածքը՝ 24 կմ²։ Փոստային ինդեքսը՝ 10060։ Հեռախոսային կոդը՝ 011։
Բնակավայրի հովանավորն է համարվում սուրբ Լավրենտիուսը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
43

43 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 43 թվականն է, 
I դարի 43-րդ տարին։


== Դեպքեր ==


== Ծնունդներ ==


== Մահեր ==
Հարիսոն շրջան (Ինդիանա)

Անվան այլ կիրառումների համար տե՛ս՝ Հարիսոն շրջան (այլ կիրառումներ)Հարիսոն շրջան (անգլ.՝ Harrison County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.256 կմ² է, բնակչությունը՝ 34.325 մարդ (2010 թ. տվյալներով)։ Շրջկենտրոնն է Քորիդոն բնակավայրը։ Կազմավորվել է 1808 թ.։
Ռոմանս դ’Իզոնցո

Ռոմանս դ’Իզոնցո (իտալերեն՝ Romans d'Isonzo), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Գորիցա գավառում։
Բնակչությունը կազմում է 3735 մարդ, բնակչության խտություն՝ 239 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 34076։ Հեռախոսային կոդ՝ 0481։


== Ժողովրդագրություն ==


== Կապի տվյալներ ==
Հեռախոս՝ 0481-966911
Էլեկտրոնային փոստ՝ info@comune.romans.go.it
Պաշտոնական կայք՝ http://www.comune.romans.go.it/


== Արտաքին հղումներ ==
Պաշտոնական կայք(իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Կուգարչի-Բուլյակ

Կուգարչի-Բուլյակ (ռուս.՝ Кугарчи-Буляк, բաշկիրերեն՝ Күгөрсен-Бүләк), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 238 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սև իգուանա

Սև իգուանա(լատ.՝ Ctenosaura acanthura) — իգուանաների ընտանիքի մողես։


== Նկարագրություն ==
Նրա մարմնի ընդհանուր երկարությունը կազմում է 1,4 մետր։ Կա սեռական դիմորֆիզմ — որձերը զգալիորեն ավելի ուժեղ և խոշոր են, քան էգերը։ Մաշկի գույնը լինում է սև, սպիտակ կամ բաց դեղնավուն։ Ուեն երկար մարմին, լավ զարգացած վերջույթներ։ Ունեն բավականին երկար պոչ։
Այս իգուանաները սիրում են քարքարոտ վայրեր։ Շարժվում են բավականին արագ։ Սնվում են ծաղիկներով, տերևներով, բույսերի պտուղներով, փոքր կենդանիներով և ձվերով։
Զուգավորումը տեղի է ունենում գարնանը։ Բեղմնավորումից հետո էգը ձվադրում է։ Ձվերի քանակը մոտ 24 ձու։ Մողեսները ձվից դուրս են գալիս 90 օրվա ընթացքում։
Այս կենդանատեսակները տարածված են արևմտյան կիսագնդում և համարվում են Մեքսիկայի էնդեմիկ կենդանատեսակներից մեկը։


== Ծանոթագրություններ ==
Վան Լունի թանգարան

Վան Լունի թանգարան (հոլ.՝ Museum Van Loon)՝ թանգարան Ամստերդամում (Նիդերլանդներ), գտնվում է Կայզերսգրախտ № 672 հասցեում։


== Թանգարան ==
Թանգարանը անվանվել է ի պատիվ Վան Լունի ընտանիքի, որը 19-րդ դարի վերջից առանձնատուն ուներ։ Տունը կառուցվել է 1672 թվականին, ճարտարապետ Ադրիան Դորթսմանի կողմից, վաճառական Երմիա վան Ռեյի համար։ Շենքի առաջին վարձակալը նկարիչ Ֆերդինանդ Բոլն էր՝ Ռեմբրանդի աշակերտը։ Փոխելով մի շարք սեփականատերեր՝ 1884 թվականին տունը գնվել է Հենդրիկ վան Լունի կողմից։ 1960 թվականին Մորից վան Լունի վերջին ներկայացուցիչը շենքի մի մասում թանգարան է բացել։
Ցուցահանդեսին ներկայացված են 18-րդ դարի վերջից՝ 20-րդ դարի սկզբի նկարներ են, որոնց մեծ մասը Վան Լունի ընտանիքի անդամների դիմանկարներն են՝ Յուրիեն Անդրիսսենի գոբելեյները Դրակենսթեյն դղյակից, հոլանդական և Ֆլամանդական արտադրության անտիկ կահույքը և ճենապակյա սպասքը՝ Վան Լունի ընտանիքի զինանշանով։
Տարին մի քանի անգամ այստեղ անցկացվում են ինչպես ժամանակակից, այնպես էլ դասական արվեստի ցուցահանդեսներ։ 18-րդ դարի վերջին նկարված տնամերձ պարտեզում գտնվում է պարտեզային տնակ, որը Նիդեռլանդների ազգային հուշարձանն է։


== Աղբյուրներ ==
Сайт музея Ван Лун(նիդեր.)
Сайт семьи Ван Лун Archived 2012-05-28 at the Wayback Machine.(նիդեր.)
Աստերոիդների ցանկ (16201-16300)

Աստերոիդների ցանկ (16101-16200)  • Աստերոիդների ցանկ  • Աստերոիդների ցանկ (16301-16400)
 Աստերոիդների ցանկ (16101-16200)  • Աստերոիդների ցանկ  • Աստերոիդների ցանկ (16301-16400)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
Նավուրի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Նավուր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 43 հուշարձան (24 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Իգեդ

Իգեդ (ռուս.՝ Игедь), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մետա գետի ձախ ափին 39 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը 
Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000019027
Կոդը ըստ հիդրոլոգիական հետազոտության (ՌԴ) — 103001902
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Թունիս (քաղաք)

Անվան այլ կիրառումների համար տե՛ս՝ Թունիս (այլ կիրառումներ)
Թունիս (արաբ․՝ تونس‎‎), Թունիսի Հանրապետության մայրաքաղաքը, նավահանգիստ Միջերկրական ծովի Թունիսի խորշի արևմտյան ափին (նավահանգիստը՝ Հալկ էլ-Ուեդ)։


== Անվանում ==
Որպես փյունիկյան Կարթագեն քաղաքի արվարձան հայտնի է եղել մ․ թ․ ա մի քանի դար առաջ։ Անվանման առաջացումը կապում են փյունիկյան Թանիահ աստվածուհու անվան։ Այստեղ է եղել նրան նվիրված տաճար։


== Ծանոթագրություններ ==
Հվաջոն

Հվաջոն, հվաչոն (կոր.՝ 화전, 花煎, hwadʑʌn), փոքրիկ չափի կորեական քաղցր աղանդեր, չոն յուղաբլիթի կամ տտոկ կարկանդակի տարատեսակ։ Պատրաստվում է մածուցիկ խմորից և տարբեր ուտելի ծաղիկների շաքարից, օրինակ` լեռնավարդից ու քրիզանթեմից։ Չինարենից բառացի թարգմանությամբ «հվաջոն» նշանակում է «ծաղկե չոն», ունի այլ անվանումներ.Կկոտ պուկկումի  (꽃부꾸미), կկոտ չիջիմի (꽃지지미), կկոտ տարիմ  (꽃달임), որոնք ունեն կորեական ծագում։


== Հվաջոն նորի ==

Հվաջոնը սովորաբար օգտագործվել է հվաջոն նորի (화전놀이) օրվա առիթով, այն գոյություն է ունեցել դեռևս Գորյո արքայատոհմի ժամանակներից  (918-1392)։ Գարնանը` Սամջինալի օրը (լուսնային օրացույցով մարտի 3-ին), կանայք միասին գետի մոտ խնջույքի էին գնում` իրենց հետ վերցնելով մածուցիկ խմոր և պոնչոլ։ Կանայք հավաքում էին ուտելի ծաղիկներ և հվաջոն պատրաստում, որի տիպիկ տեսակը չինդալլե հվաջոն ալպյան վարդն է, այն անվանում են նաև տուգյոն հվաջոն (հանգըլ.두견화전, հանջա. 杜鵑花煎): Հվաջոնն ուտելուց հետո խմել են չինդալե հվաջե և անալկոհոլային պունշ։
Աշնանը չինացիները քրիզանտեմից (ծաղիկներից ու տերևներից) հվաջոն են պատրաստել, կուկ հվաջոն (국화전) և այն խմել «կուկ հվաջու» (국화주) կամ յուջա հվաջե քրիզանտեմից պատրաստված գինով։ Կուկ հվաջոնը կապված է նաև Չունգու տոնակատարության հետ  (중구, 重九, նաև Չունջոլ, 중양절)։ Այն ըստ ավանդական օրացույցի տոնվում է սեպտեմբերի 9-ին։


== Տարաատեակներ ==
Բացի չինդալլե հվաջոնից և կուկ հվաջոնից գոյություն ունեն նաև ուտելի ծաղիկներից պատրաստված այլ տեսակներ․ ի հվաջոն  (이화전, 梨花煎), պոկկոտ հվաջոն (벚꽃화전, սակուրայով), չեբիկոտ հվաջոն (제비꽃화전 մանուշակով) պատրաստում են գարնանը, իսկ չանմի հվաջոնը (장미화전) ուտում են վաղ ամռանը։Մենդրամի հվաջոնը (맨드라미화전) աշնանային ուտեստ է։
Եթե տվյալ եղանակին համապատասխան ծաղիկները չկան, ապա հվաջոն կարող են պատրաստել Ումբիլիկարիա քարաքոսից, օշինդրից, ունաբից։


== Ծանոթագրություններ ==


== Արտաքին հղումներ ==
Տեղեկություններ «սամջինալ» и «հվաջոն» քաղցրավենիքների մասին
(կոր.) Տեղեկություն հվաջոնի բաղադրատոմսի մասին
(կոր.) Տեղեկություն հվաջոնի բաղադրատոմսի մասին Archived 2007-05-05 at the Wayback Machine.
Պինդաի

Պինդաի (պորտ.՝ Pindaí), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Բաիա նահանգի հարավկենտրոնական մարզում։ Մտնում է Գուանամբի գավառի կազմի մեջ։ Բնակչությունը կազմում է 14 706 մարդ՝ 2006 թվականի տվյալներով։ Գրավում է 715,482 կմ2 տարածք։ Բնակչության խտությունը՝ 20,6 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 24.072.602,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.597,60 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,641 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Մանգանի հանքաքար

Մանգանի հանքաքար բնական միներալային առաջացումներ, որոնց մեջ մանգանի պարունակությունը բավարար է այդ մետաղի և նրա միացությունների տնտեսապես շահավետ կորզման համար։ Կարևորագույն հանք կազմող միներալներն են պիրոլյուզիտը՝ Mn02 (63, 2% Μn), պսիլոմելանը՝ m • ΜnΟ • Μn02 • •nΗ20 (45-60% Μη), մանգանիաը՝ Μn02•Μn (0Η)2 (62, 5% Μn), վերնադիտը՝ Μn02•Η20 (44-52% Μn), բրաունիտը՝ Μn203 (69, 5% Μn), ոոդոնիտը՝ (Μn, Ca) (Si309)	 (32-41% Μn) և այլն։ Մանգանի հանքաքարում գրեթե միշտ առկա են երկաթի միներալներ։ Ըստ ծագման առավել մեծ նշանակություն ունեն նստվածքային հանքավայրերը։ Դրանք ներկայացված են հին ծովերի կամ լճերի ավազաններում ձևավորված շերտավոր և ոսպնյակաձև կուտակներով։ 
Մետամորֆային հանքավայրերն առաջանում են Երկրի ընդերքում նստվածքային հանքավայրերի Փոփոխության հաշվիև՝ բարձր ջերմաստիճանի և ճնշման ազդեցությամբ (Արևմտյան Սիբիր, Կենտրոնական Ղազախստան)։ Հողմահարման հանքավայրերը կազմված են հզոր հին և ժամանակակից հողմահարման կեղևներից՝ նրանց մեջ մանգանի երկրորդային կոնցենտրացիայով (Հնդկաստան, Բրազիլիա, Գանա)։ Արդի օվկիանոսների հատակում կան երկաթմանգանային կոնկրեցիաների կուտակումներ, որոնք Մանգանի հանքավայրի խոշոր ռեսուրսներ են։
Վիլյակառիլյո (քաղաք)

Վիլյակառիլյո (իսպ.՝ Villacarrillo), քաղաք և մունիցիպալիտետ Իսպանիայում, մտնում է Խաեն նահանգի մեջ, Անդալուսիայի ինքնավար համայնքում։ Վարչատարածքային միավորը գտնվում է Սերրա դե Սեգուրա շրջանում։ 
Զբաղեցնում է 239 կմ² տարածք։ Բնակչությունը՝ 11278 մարդ (2010 թվականի տվյալներով)։ Նահանգի վարչական կենտրոնից ունի 89 կմ հեռավորություն։


== Արտաքին հղումներ ==
Información y Fotos de Villacarrillo Archived 2015-05-26 at the Wayback Machine.
Foro de Villacarrillo Archived 2016-03-04 at the Wayback Machine.
Adoración nocturna de Villacarrillo (Corpus Christi)


== Պատկերասրահ ==
Վոքա

Վոքա (իտալերեն՝ Vocca), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 20 կմ² տարածք։ Բնակչությունը 2008 թվականի տվյալներով 139 մարդ է։ Հեռախոսային կոդը՝ +39 0163։ Փոստային ինդեքս 13020։ Խտությունը՝ 7 մարդ/կմ²։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սիմեդյոլ

Սիմեդյոլ (ռուս.՝ Симедъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լուզա գետի աջ ափին՝ 43 կմ հեռավորության վրա։ Գետի երկարությունը կազմում է 14 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000063993
Կոդը ըստ հիդրոլոգիական հետազոտության (ՌԴ) — 103006399
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մեքայ Ֆայֆեր

Մեքայ Թայրա Ֆայֆեր (անգլ.՝ Mekhi Thira Phifer, դեկտեմբերի 29, 1974(1974-12-29), Նյու Յորք, Նյու Յորք, ԱՄՆ), ամերիկացի դերասան։ Հանդիսատեսին առավել հայտնի է «8-րդ մղոնը», «Մեռյալների արշալույսը», «Օ» ֆիլմերով։
Հայտնի է նաև հեռուստատեսային դերերով, որոնցից առանձնացվում են «Խաբի՛ր ինձ» (Fox հեռուստաալիք, Հայաստանի տարածքում ցուցադրվել է Կենտրոն հեռուստաալիքով) և «Շտապ օգնություն» (NBC հեռուստաալիք) հեռուստասերիալները։


== Ֆիլմագրություն ==


=== Հեռուստատեսություն ===
Դավադրություն, 2004, մեկ սերիա
Սանձե՛ք ձեր ոգևորությունը, 2005, 4 սերիա
Շտապ օգնություն, 2002–2008
Սպանություն. կյանքը փողոցներում, 1996–1998, 3 սերիա
Սև պոկերի աստղերը, 2008,
Խաբի՛ր ինձ, 2009–2011
Թորչվուդ, 2011
Պայծառատեսը, 2012
Ամուսիններ, 2012
Սպիտակ մանյակ, 2012


=== Տեսահոլավակներ ===
«Many Men (Wish Death)» - 50 Սենտ
«The Boy Is Mine» - Բրենդի և Մոնիկա
«Don't Let Go (Love)» - Էն Վոգ
«Nobody» - Քիթ Սուիթ
«Flava in Ya Ear (ռեմիքս)» - Քրեյգ Մեք
«Wu Wear» - Վու-Տանգ Կլան
«Just Lose It» - Էմինեմ
«Lose Yourself» - Էմինեմ
«So Many Ways» - Բրեքսթոնս


== Արտաքին հղումներ ==
Մեքայ Ֆայֆեր (անգլ.) Internet Movie Database կայքում
Բալան (Էն)

Բալան (ֆր.՝ v), կոմունա Ֆրանսիայում՝ Ռոն Ալպեր մարզում՝ Էն գավառում։
INSEE կոդը՝ 01027։


== Աշխարհագրություն ==
Գտնվում է 400 կմ հարավ-արևելք Փարիզից, 22 կմ հյուսիս-արևելք Լիոնից, 45 կմ հարավ Բուրկ ան Բրեսայից։
Համայնքի հարավում Ռոն գետն է հոսում։


== Եղանակ ==
Կլիման ցամաքային է ցուրտ ձմեռներով և տաք ամառներով։ Անձրևներ հազվադեպ են լինում, հիմնականում՝ ամռանը։


== Բնակչություն ==
2010 թվականի տվյալներով քաղաքում ապրում է 2348 մարդ։


== Վարչակազմ ==


== Տնտեսություն ==
2010 թվականի տվյալներով 1875 մարդկանցից 1640 (15-64 տարեկան) տնտեսապես ակտիվ են, 235 -ը՝ պասիվ (ակտիվության ինդեքսը՝ 87,5%, 1999 թվականին 74,1% էր)։ 1640 ակտիվ բնակիչներից 1590-ը (1162 տղամարդ և 428 կին) աշխատում են, գործազուրկ էր 50-ը (17 տղամարդ և 33 կին)։ 235 պասիվներից 85-ը աշակերտներ և ուսանողներ են, 93-ը՝ թոշակառուներ, 57 -ն էլ պասիվ են այլ պատճառներով։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Ouvrage collectif. Richesses touristiques et archéologiques du canton de Montluel։ Montluel, Balan, Béligneux, Bressolles, Dagneux, La Boisse, Niévroz, Pizay, Sainte-Croix. — 1999. — P. 296. — ISBN 2-907656-30-9
Guy Brunet, Paul Percevaux, Louis Trenard. Histoire des communes de l'Ain։ La Dombes. — Horvath, 1983. — P. 291-294Georges Bouvier. Balan, 120 ans de vie communale. — 1989


== Արտաքին հղումներ ==
Պաշտոնական էջ (ֆր.)
Սխանարի

Սխանարի (վրաց.՝ სხანარი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Գտնվում է ծովի մակարդակից 1500 մետր բարձրության վրա։ Շրջկենտրոն Օնից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 4 մարդ։


== Ծանոթագրություններ ==
Լիտվինովա Բուդա

Լիտվինովա Բուդա (ռուս.՝ Литвинова Буда), գյուղ Ռուսաստանի, Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոուկրաինկա (գյուղ, Կազանկայի շրջան)

Անվան այլ կիրառումների համար տե՛ս՝ ՆովոուկրաինկաՆովոուկրաինկա (ուկրաիներեն՝ Новоукраїнка), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1920 թվականին։
2001 թվականի տվյալներով Նովոուկրաինկա գյուղում բնակվում էր 99 մարդ։ Բնակավայրը զբաղեցնում է 0,407 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆինգերսթայլ

Ֆինգերսթայլ (անգլ.՝ fingerstyle), մատների ոճ՝ կիթառ նվագելու տեխնիկա, առավել հաճախ նախատեսված է ակուստիկ կիթառի համար, երբ մեկ կիթառահարը միաժամանակ ղեկավարում է սոլո, ռիթմ և բաս մասերը։ Այս տեխնիկան կատարողին թույլ է տալիս ստեղծել միաժամանակ մի քանի գործիքի հնչելու տպավորություն։ Բացի այդ, ֆինգերսթայլը թույլ է տալիս կիթառն օգտագործել անսովոր ձևերով, օրինակ՝ որպես հարվածային գործիք։


== Պատմություն ==
Ֆինգերսթայլ ոճը հայտնվել է 20-րդ դարի կեսերին, սակայն առանձնահատուկ համբավ է ձեռք բերել 21-րդ դարի սկզբին։ Այս միտումն ի հայտ է եկել 1950-ականներին ԱՄՆ-ում՝ ներառելով միանգամից մի քանի ժանրի առանձնահատկություններ, այդ թվում՝ քանթրի երաժշտություն, ռեգթայմ և բլյուզ։ Այս ոճը հանրահռչակած երաժիշտների թվին ավելի հաճախ վերագրվում է քանթրի կատարող Չեթ Աթքինսը։ Հետագայում ոճն ավելի լայն տարածում է գտել Աթքինսի աշակերտի՝ ավստրալիացի կիթառահար Թոմի Էմանուէլի շնորհիվ, որը երկու անգամ առաջադրվել է «Գրեմմիի»։


== Նկարագրություն ==
Ֆինգերսթայլը ամենադժվար տեխնիկաներից մեկն է, քանի որ ներառում է մշակումներ, որոնք միավորում են ավանդական գործիքների միանգամից մի քանի մաս՝ բաս, ակորդի նվագակցում, սոլո մաս և երբեմն նույնիսկ հարվածային գործիքներ։ Դրա առանձնահատկություններից է ռիթմի մշտական պահպանումը, հաճախ հանդիպում են աֆրիկյան ժողովրդական երաժշտությանը բնորոշ պոլիռիթմիկ օրինաչափություններ։ Երաժշտական ստեղծագործությունների տակտային չափումն առավել հաճախ հաստատուն Է, ընդ որում՝ հաճախ բացակայում է ուժեղ և թույլ մասերի բաժանումը։
Ֆինգերսթայլը բնութագրվում է ձայնի արտաբերման մի քանի մեթոդով։ Դրանցից որոշների համար կատարողը բթամատի վրա դնում է հատուկ կնտնտոց («ճանկ»)։ Մատների ընտրության տեխնիկան օգտագործելիս բթամատը նվագում է ռիթմային մասը, իսկ մնացածը՝ սոլո ավելի բարձր նոտաներով։ «Թրևիս-փիքինգը» նման է նախորդ տեխնիկային, սակայն սոլո մասի փոխարեն ակորդներ են հնչում բարձր նոտաների վրա։ Ֆինգերսթայլի հարվածային տեխնիկան ներառում է կիթառին հպվելը, որը հարստացնում է ձայնի տոնայնությունը և ընդգծում ռիթմը։


== Ծանոթագրություններ ==


== Արտաքին հղումներ ==
Ֆինգերսթայլ
Ցելիննոե (այլ կիրառումներ)

Ցելիննոե, կարող է վերաբերել՝

Ցելիննոե - գյուղ Ռուսաստանի Ալթայի երկրամասի Ցելիննի շրջանի կազմում։
Ցելիննոե - գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Ցելիննոե - գյուղ Ռուսաստանի Խակասիա հանրապետության Շիրինսկի շրջանի կազմում։
Մ.թ.ա. 464


== Դեպքեր ==


== Ծնունդներ ==


== Մահեր ==
Հեռուստատեսությունը Հայաստանում

Հայաստանում հեռուստատեսությունը հայտնվել է 1955 թվականին։ Ներկայումս հեռուստատեսությունը հանդիսանում է երկրի ամենապահանջված ԶԼՄ տեսակը։ 2015 թվականից Հայաստանի հեռուստատեսությունը անցավ  թվային հեռարձակման։


== Թվային հեռուստատեսություն ==

2016 թվականի հունվարի 1-ից հայկական հեռուստատեսությունը լիովին անցում կատարեց անալոգայինից դեպի թվային հեռարձակման։ Հայաստանի անցումը թվային հեռարձակմանը պայմանավորված է Եվրամիության առջև ստանձնած պարտավորվածություններից։ Հայաստանում թվային ցանցը նախատեսվում է ստեղծել ներկայումս գործող անալոգային հեռուստացանցի հիմքում։ Անալոգային հեռարձակումը կշարունակվի այնքան, մինչ թվային հեռուստատեսությունը հասանելի կդառնա բնակչության ճնշող մեծամասնության համար, իսկ անալոգային հեռարձակման դադարեցումը տեղի կունենա, երբ բնակչության 95%-ը կունենա թվային ընդունիչ։ Զուգահեռ հեռարձակումը չպետք է գերազանցի վեցամսյա ժամկետը, իսկ անալոգային հեռարձակումը պետք է դադարեցվի 2016 թ. հունվարին։ Համաձայն Հայաստանի Հանրապետությունում թվային հեռուստառադիոհեռարձակման անցման մասին օրենքին, Հայաստանում ստեղծվելու է պետական թվային հեռարձակող ցանց, մասնավորապես Երևանում գործելու են 18 հեռուստաալիքներ և 12 ռադիոկայաններ, իսկ հանրապետության մարզերում համապատասխանաբար՝ 9 հեռուստաալիքներ և 4 ռադիոկայաններ։ Թվային հեռուստատեսության ծառայություններ տրամադրելու առաջարկություն է հայտնել «ԱրմենՏել» հեռահաղորդակցական ընկերությունը։


== Հանրապետական հեռարձակման ալիքներ ==


== Արբանյակային հեռարձակման հեռուստաալիքներ ==
Այս ալիքները տարածվում են միայն արբանյակային և կաբելային հեռուստատեսությամբ։


== Արտասահմանյան եթերային հեռուստաալիքներ ==


== Մարզային հեռուստաալիքներ ==
Ինֆորմացիան ճշտված է Հեռուստատեսության և ռադիոյի ազգային հանձնաժողովի պաշտոնական կայքից


== Համացանցում հեռարձակվող հեռուստաալիքներ ==


== Հեռարձակումը դադարեցրած հեռուստաալիքներ ==


== Կաբելային հեռուստատեսության օպերատորներ ==


== Ծանոթագրություններ ==
Գյոզալդարայի գավառակ

Գյոզալդարա, գավառակ Արևմտյան Հայաստանում, Բիթլիսի վիլայեթի Բիթլիսի գավառում` Գյոզալդարա գետի ավազանում։ Վարչական կենտրոնը Գյոզալդարա գյուղն է։
Տարածքը համապատասխանում է պատմական Ազնվաց ձոր գավառին։


== Աշխարհագրություն ==
Տարածվում էր Բիթլիսի հյուսիս-արևմուտքից մինչև Կարճկանի սահմանները։ Շրջանը ջրառատ է և հարուստ է բուսականությամբ։


== Բնակչություն ==
1909 թվականին ուներ 18 հայաբնակ գյուղ` 329 տուն և 2 459 մարդ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ընձախոտ

Ընձախոտ (լատ.՝ Aconitum), հրանունկազգիների ընտանիքին պատկանող բույսերի ցեղ։ Բազմամյա խոտաբույսեր են, արմատները փքված են տերևները մատնաձ՝ բաժանված։ Ծաղկապատը անկանոն է։ Կազմված է 5 գունավոր բաժակաթերթերից։ Նրանցից մեկը սաղավարտաձև է, որը կամարաձև ծածկում է 2 նեկտարանոցները և բազմաթիվ առէջները։ Մյուս 4 բաժակաթերթերը զույգ - զույգ իրարից տարբերվում են մեծությամբ և ձևով։ Պարկուկները 3-5 –ն են։ Դեղաբույսեր, թունավոր բույսեր են, օրինակ կապույտ ընձախոտը A. napellus խիստ  թունավոր է։


== Գեղարվեստական գրականության մեջ ==
Ընձախոտ։ Աննա Սաքսե, «Հեքիաթներ ծաղիկների մասին», Ե., Դարակ, 2020, էջ 45-47։


== Գրականություն ==
Brickell, C., Ed. Gardeners' Encyclopedia of Plants and Flowers. Dorling Kindersley. 1989.
Alfa Romeo 179

Բոլիդ Alfa Romeo 179 (անգլ.՝ Alfa Romeo 179), ի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1979 թվականի մրցարշավին մասնակցելու համար։


== Ծանոթագրություններ ==
(8789) 1978 VZ7

(8789) 1978 VZ7, աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանորա Հելինի և Շելտ Բասի կողմից Պալոմարում։
Միջին հեռավորությունը Արեգակից կազմում է 3,077615 ա. մ., առավելագույնը մոտենում է 2,4085 ա. մ. հեռավորության վրա և հեռանում 3,7468 ա. մ.։ Արեգակի շուրջ մեկ ամբողջական պտույտ է կատարում 1972,06 երկրային օրվա ընթացքում, իր ուղեծրով շարժվելով միջինում 0,18255 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8789) 1978 VZ7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չելյուսկինցիների փողոց (Կրասնի Սուլին)

Չելյուսկինցիների փողոց (ռուս.՝ Улица Челюскинцев), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Կազաչի միկրոշրջանում։ Անվանվել է սառույցներով ճզմված և ընկղմված «Չելյուսկին» շոգենավի՝ երկու ամիս սառույցի վրա գոյատևած անձնակազմի պատվին։ Սկիզբ է առնում Գագարինի փողոցից և ավարտվում Մագիստրալնի նրբանցքի հետ հատվելով։ Երկարությունը 1500 մետր է։


== Նկարագրություն ==
Կրասնի Սուլին քաղաքի Չելյուսկինցիների փողոցը գտնվում է Կազաչի միկրոշրջանում։ Այն սկսվում է Գագարինի փողոցից, հատում է Օկտյաբրսկայա փողոցը, Չելյուսկինցիների անցուղին, Գալատովի փողոցը, 1-ին գիծ, Կարբիշևի, 2-րդ գիծ, 3-րդ գիծ, Դոնսկայա փողոցները և ավարտվում Մագիստրալնի նրբանցքի հետ հատվելով։ Փողոցի երկարությունը 1,5 կիլոմետր է։
Չելյուսկինցիների փողոցի փոստային դասիչն է՝ 346351։
Փողոցն անվանվել է սառույցներով ճզմված և ընկղմված «Չելյուսկին» շոգենավի՝ երկու ամիս սառույցի վրա գոյատևած անձնակազմի պատվին։ 1933 թվականին փորձ կատարվեց «Չելյուսկինով» մեկ նավագնացության շրջանում անցնել Հյուսիսային ծովային ուղին՝ Մուրմանսկից Վլադիվոստոկ (արշավախմբի ղեկավար՝ Օ․ Շմիդտ, կապիտան՝ Վ․ Վորոնին)։ Սակայն 1934 թվականի փետրվարի 13-ին Չուկոտի ծովում «Չելյուսկինը» ճզմվել է սառույցներով և խորտակվել։ Արշավախմբի մասնակիցներին՝ «չելյուսկինցիներին», սառույցի վրայից ցամաք փոխադրել են խորհրդային օդաչուները, որոնք առաջինը ԽՍՀՄ-ում ստացան Խորհրդային Միության հերոսի կոչում։


== Ծանոթագրություններ ==


== Աղբյուրներ ==
Улица Челюскинцев в Красном Сулине
Подробная карта Улица Челюскинцев, город Красный Сулин со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Красный Сулин, улица Челюскинцев Archived 2019-04-02 at the Wayback Machine.
Սան Ջովանի Վալդառնո

Սան Ջովանի Վալդառնո (իտալերեն՝ San Giovanni Valdarno), կոմունա Իտալիայում՝ Տոսկանա մարզի Արեցո գավառում։
Բնակչությունը՝ 17 067 մարդ (2008 թվականի մարդահամար տվյալների)։ Բնակչության միջին խտությունը՝ 801 մարդ/կմ²։ Զբաղեցնում է 21 կմ² տարածք։ Փոստային ինդեքս՝ 52027։ Հեռախոսային կոդը՝ +39 055։
Բնակավայրի հովանավոր սուրբը սուրբ Հովհաննես Մկրտիչն է։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 055 91261
Էլեկտրոնային փոստ՝ infosgv@val.it
Պախտոնական կայք՝ http://www.comune.san-giovanni-valdarno.ar.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հանս Հոլբայն Ավագ

Հանս Հոլբայն Ավագ (գերմ.՝ Hans Holbein der Ältere) 1465, Աուգսբուրգ, Բավարիա - 1524[…], Բազել, Շվեյցարիա), գերմանացի նկարիչ։ Ավագն էր նկարիչների Հոլբայն ընտանիքի։ Անվանի նկարիչներ էին նաև եղբայրը՝ Զիգմունդը և որդիները՝ Ամբրոզիուսն ու Հանս Հոլբայն Կրտսերը։ Ավագի վաղ շրջանի գործերում նկատվում է ֆլամանդական դպրոցի և վաղ Վերածննդի գերմանացի ներկայացուցիչ Մարտին Շոնգաուերի ազդեցությունը, ուշ շրջանի աշխատանքներում՝ իտալական Վերածննդի ազդեցությունը։
Հանս Հոլբայն Ավագը համարվում է կերպարվեստի շվաբյան դպրոցի ռեալիստական ուղղության գլխավոր ներկայացուցիչը։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Գրականություն ==
Hans Reinhard: Holbein, Hans der Ältere, in: Neue Deutsche Biographie 9 (1972), S. 513-515
Bruno Bushart: Hans Holbein der Ältere, Bonn 1965, 2. Aufl. Hofmann Verlag, Augsburg 1987. ISBN 3-922865-22-4.
Katharina Krause: Hans Holbein der Ältere (Kunstwissenschaftliche Studien Bd. 101), Deutscher Kunstverlag, München / Berlin 2002, ISBN 978-3-422-06383-9.
Hans Holbein d. Ä. : die Graue Passion in ihrer Zeit. Katalog zur Ausstellung Staatsgalerie Stuttgart 2010/2011, hg. von Elsbeth Wiemann. Hatje Cantz, Ostfildern 2010.


== Արտաքին հղումներ ==
Hans Holbein the Elder Gallery.
Օպավայի շրջան

Օպավայի շրջան (չեխ․՝ Okres Opava), շրջան Չեխիայի Մորավասիլեզիայի երկրամասում։ Վարչական կենտրոնն է Օպավա քաղաքը։ Տարածքը 1116 կմ² է։ Բնակչությունը 2020 թ. տվյալներով կազմում է 176 236 մարդ։ Շրջանի կազմի մեջ է մտնում 77 համայնք։


== Ծանոթագրություններ ==
Կնյազևկա (գյուղ, Երմեկեևսկի շրջան)

Անվան այլ կիրառումների համար տե՛ս՝ ԿնյազևկաԿնյազևկա (ռուս.՝ Князевка, բաշկիրերեն՝ Князевка), գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 78 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բդնի

Բդնի, լեռ պատմական Բարձր Հայք աշխարհի Դարանաղի գավառում։ Դրա ստորոտին էր գտնվում Վարդենոցաց Ստեփանոս վանքը։


== Ծանոթագրություններ ==
Կոնստանտին Գենիչ

Կոնստանտին Միխայլովիչ Գենիչ (ռուսերեն՝ Константин Миха́йлович Ге́нич, հունվարի 3, 1978(1978-01-03), Իրկուտսկ, ՌԽՖՍՀ, ԽՍՀՄ), ֆուտբոլային լրագրող, ռուսական ՆՏՎ Պլյուս հեռուստաալիքի հաղորդավար, նախկին ֆուտբոլիստ։


== Կենսագրություն ==
Ֆուտբոլ խաղալ սկսել է «Դինամո» ակումբի դպրոցում, որտեղ ստացել է ոտքի կրկնակի կոտրվածք։ 9 տարեկանում Գենիչը տեղափոխվեց Մոսկվայի «Սպարտակ» ակումբի դպրոց։ Սկսեց խաղալ Երրորդ լիգայում. «Մոնոլիտ» ակումբում։ Կայքերից մեկում նշվում է, որ 1995 թ. նա խաղացել է «Լյուբերցի» ակումբում, սակայն Գենիչն այդ ամենը հերքում է։
Չընդգրկվելով «Սպարտակ» ակումբի հիմնական կազմում, ֆուտբոլիստը 1998 թ. մրցաշրջանն անցկացնում է լատվիական «Վենտսպիլս» ակումբի կազմում։ Այնուհետև վերադառնում է Ռուսաստան ու 2, 5 մրցաշրջան խաղում Խիմկիի կազմում։ 2000 թ. Խիմկիի հետ կարողացել է դուրս գալ Առաջին դիվիզիոն։ 2001 թ. մրցաշրջանն ավարտում է Պսկով-747 ակումբում։ 2 անգամ անհաջող կերպով փորձել է պայմանագիր կնքել Ռուսաստանի Բարձրագույն լիգայում հանդես եկող ակումբների՝ Սատուրնի (1999-2000 մրցաշրջան) և Տորպեդոյի (2000-2001 մրցաշրջան) հետ։
2002 թ. առաջին կեսը խաղում է «Մաքքաբի Ահի» ակումբում, իսկ հետո տեղափոխվում Առաջին դիվիզիոնում հանդես եկող «Ամկար»։ 2003 թ. նոյեմբերի 1-ին խփում է հաղթական գնդակը, երբ իր թիմը մրցում էր «Ֆակել» ակումբի հետ։ Այդ գնդակը Ամկարին իրավունք տվեց մասնակցելու Պրեմիեր լիգայում։ Սակայն Տուլա քաղաքի թիմի՝ Արսենալի հետ անցկացրած ընկերական հանդիպման ժամանակ Գենիչը ստանում է ծանր վնասվածք ու այլևս չի կարողանում օգնել իր թիմին։ 2006 թ. ֆուտբոլիստը որոշում է կայացնում կարիերան ավարտելու մասին։
2006 թ.-ից նա աշխատում է որպես լրագրող և ՆՏՎ Պլյուս հեռուստաալիքի հաղորդավար։
2012 թ. դեկտեմբերից սկսած Գենիչը կանխատեսումներ է անում ֆուտբոլի խաղերի վերաբերյալ «Рейтинг Букмекеров» նախագծի շրջանակներում։
2013 թ. օգոստոսի 14-ին Գենիչը հրավիրվեց Առաջին ալիք մեկնաբանելու Աշխարհի առաջնության ընտրական փուլի հանդիպումը, որտեղ Ռուսաստանի ընտրանին մրցում էր Հյուսիսային Իռլանդիայի հավաքականի հետ։


== Ծանոթագրություններ ==


== Հղումներ ==
Школа комментаторов. Константин Генич
Կոնստանտին Գենիչ Թվիթթերում
«Во время репортажа мыслю по-футбольному» Archived 2013-01-17 at the Wayback Machine.
Մոնոմերներ

Մոնոմերներ (հին հունարեն՝ μόνος «մեկ» + μέρος - «մաս»), ցածրամոլեկուլային նյութեր, որոնց մոլեկուլները ռեակցիայի մեջ են մտնում իրար կամ այլ մոլեկուլների հետ և առաջացնում սյուիմերներ։ Պոլիմերվող մոնոմերնորը հիմնականում մոլեկուլում կրկնակի, եռակի քիմիական կապեր 
  
    
      
        C
        =
        C
        ,
      
    
    {\displaystyle C=C,}
    
  
    
      
        C
        ≡
        C
      
    
    {\displaystyle C\equiv C}
  , 
  
    
      
        C
        =
        O
      
    
    {\displaystyle C=O}
  , 
  
    
      
        C
        ≡
        N
      
    
    {\displaystyle C\equiv N}
    (օլեֆիններ, դիենային և ացետիլենային ածխաջրածիններ, ալդեհիդներ և այլն) կամ ցիկլային խմբավորումներ՝ 
  
    
      
        C
        −
        C
      
    
    {\displaystyle C-C}
  , 
  
    
      
        C
        −
        C
        −
        C
        =
        O
      
    
    {\displaystyle C-C-C=O}
  , 
  
    
      
        C
        −
        C
        −
        C
        =
        O
      
    
    {\displaystyle C-C-C=O}
   (օլեֆինների օքսիդներ, լակտամներ և այլն) պարունակող խմբեր են։ Պոլիկոնդենսացող մոնոմերների մոլեկուլներն ունեն երկու կամ ավելի ռեակցունակ (ֆունկցիոնալ) խմբեր, օրինակ, երկամիններ, երկկարբոնաթթուներ, ամինաթթուներ, գլիկոլներ և այլն։ Եթե մոնոմերներն ունեն երկու ֆունկցիոնալ խումբ, ապա դրանց պոլիկոնդենսացումից առաջանում են գծային, երկուսից ավելի դեպքում՝ ճյուղավորված և ցանցային պոլիմերներ։


== Տես նաև ==
Պոլիմերացում
Պոլիկոնդենսացում
(6907) Հարիֆորդ

(6907) Հարիֆորդ (անգլ.՝ Harryford), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 19-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,738365 ա. մ., առավելագույնը մոտենում է 2,1961 ա. մ. հեռավորության վրա և հեռանում 3,2806 ա. մ.։ Արեգակի շուրջ մեկ ամբողջական պտույտ է կատարում 1655,14 երկրային օրվա ընթացքում, իր ուղեծրով շարժվելով միջինում 0,217504 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6907) Հարիֆորդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(1856) Ռուժենա

(1856) Ռուժենա (անգլ.՝ Ruzena), աստերոիդ աստերոիդների հիմնական գոտում։ Հայտնաբերվել է 1969 թվականի հոկտեմբերի 8-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,236449 ա. մ., առավելագույնը մոտենում է 2,0573 ա. մ. հեռավորության վրա և հեռանում 2,4156 ա. մ.։ Արեգակի շուրջ մեկ ամբողջական պտույտ է կատարում 1221,62 երկրային օրվա ընթացքում, իր ուղեծրով շարժվելով միջինում 0,29469 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1856) Ռուժենա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շեղանկյունազարդ պիթոն

Շեղանկյունազարդ պիթոն (լատ.՝ Morelia spilota), կեղծոտավոր օձերի ընտանիքի պիթոնների ենթաընտանիքին պատկանող օձեր։
Շեղանկյունազարդ պիթոնը ունի նաև մեկ տարատեսակ՝ ի դեմս գորգային օձերի։


== Տարածվածություն ==
Տարածված է միայն Օվկիանիա տարածաշրջանում։ Համարվում է պիթոնների ենթաընտանիքի ամենամեծ ներկայացուցիչներից մեկը։
Ապրում է Ավստրալիայում և Նոր Գվինեայում՝ այդ թվում Ինդոնեզիայում և Պապուա Նոր Գվինեայում։ Խոշոր պոպուլյացիաներ կան Բիսմարկի կղզեխմբում և Սողոմոնի կղզիներում։
Ամենամեծ պոպուլյացիաները գտնվում են Ավստրալիայում։ Ապրում է խոնավ բաց տարածություններում կամ անտառներում։


== Նկարագրություն ==
Երկարությունը մոտ 3 մետր է։ Ունի շատ գեղեցիկ գույն։ Գույնը փոփոխական է, հիմնականում՝ կապտասև, որի վրա կան վառ դեղնավուն շեղանկյունաձև բծեր, որի պատճառով էլ ստացել է իր անվանումը։
Հիանալի մագլցում է ծառերի վրա և լողում ջրում։ Սնվում է մանր պարկավորներով և ճագարներով։ Ոչնչացնում է ամբարային կրծողներին։ Նրան պահում են նաև տանը։
Հեշտ ընտելանում է ցանկացած միջավայրին, սակայն գերության մեջ ապրում է բավականին քիչ՝ 3-4 տարի։


== Ծանոթագրություններ ==
Վիտտորիա Թեզի

Վիտտորիա Թեզի (Թեզի-Տրամոնտինի) մականունը Ֆիորենտինա (La Fiorentina), (փետրվարի 13, 1701(1701-02-13), Ֆլորենցիա - մայիսի 9, 1775(1775-05-09), Վիեննա, Հաբսբուրգի միապետություն), 18-րդ դարի իտալացի ամենանշանավոր երգիչներից մեկը, Բել Կանտոյի դպրոցի ներկայացուցիչ Վ. Թեզին ուներ անսովոր ուժեղ ձայն՝ գեղեցիկ տեմբրով և լայն տիրույթով, սահուն և փափուկ բոլոր մատյաններում։ Տպավորիչ էր նրա երգի հուզական արտահայտչությունն ու դրամատիկ պայծառ տաղանդը։ Նա հայտնի էր տղամարդկային դերերգով (Աքիլլես  (Սարոյի «Աքիլլեսը Սքիրոսի վրա»)), Աստիանաքս (Վեկկայի «Աստիանաքս» մադրիգալ կատակերգություն և այլն)։


== Կենսագրություն ==
Նա դաստիարակվել է Ֆլորենցիայի (որտեղ հայրը ծառայում էր)  Մեդիչի  դքսերի արքունիքում, մանկուց սովորել է պար, ասմունք և երաժշտություն։ Ֆլորենցիայում եղել է Ֆ. Ռեդիի ուսանողը, հետագայում Բոլոնիայում՝ Ֆ. Կամպեջիի ուսանողը։
Նա իր նորամուտը նշել է 16 տարեկան հասակում 1716 թվականին,  Պարմայի  թատրոնի բեմում` Աստորգայի «Դաֆն» օպերայում, ապա` Բոլոնիայում։
1718 թվականին նա դարձել է Պարմայի դուքսի Ֆրանչեսկո Ֆարնեզեի պալատական երգիչը։ 1719 թվականին նա երգել է Դրեզդենում բարոկկո կոմպոզիտոր Անտոնիո Լոտիի օպերաներում։
1718-1719 թվականների երգաշրջանում նա երգել է Վենետիկի «Սանտ'Անջելո» թատրոնում և կատարել արական դերեր՝ Պորտայի «Դուստր սեր», Կելլերի Ամալասունտա և Ֆիորեի «Առատ զղջում» դերերում։ Այդ ժամանակներից ի վեր տրավեստի դերը դարձել է գլխավորը նրա աշխատանքում։
26 տարի նա ճանապարհորդել է Եվրոպայով մեկ, խաղացել Իտալիայի (Նեապոլ, Վենետիկ, Միլան, Բոլոնիա, Ֆլորենցիա, Ջենովա , Թուրին, Պիացենցա, Ռեջջո և այլն) թատրոններում, ինչպես նաև Վիեննայում, Դրեզդենում, Ֆրանկֆուրտում, Մադրիդում, Լեհաստանում։ Մեծ հաջողություն է ունեցել 18-րդ դարի երեսունականների և քառասունականների վերջին, երբ նա երգել է հայտնի կաստրատացի երգիչ Կաֆարելիի (մեցցո-սոպրանո) հետ միասին։ 1744-ին Կ. Վ. Գլյուկի «Հիպերմեսթեր» երաժշտական դրամայում կատարել է գլխավոր դերը։ 
1750 թվականինին նա հեռացել է բեմից և դասավանդել երգեցողություն։ 1751 թվականին նրան հրավիրել են աշխատելու Վիեննայի արքունիքում, որտեղ նա ապրել է երկար տարիներ, որպես կոմսուհի Մարիա Թերեզա Ալեֆելդտի երաժշտության ուսուցիչ։ Նրա ուսանողների թվում էին Կատարինա Գաբրիելլին և Էլիզաբեթ Թաբերը։ Վիեննայում նա հանդիպել է Կազանովայի, Մոցարտի և նրա հոր Լեոպոլդի հետ։
Մահացավ թոքաբորբից 1775 թվականի մայիսի 9-ին։ Նա չափազանց հարուստ էր և իր վերջին կամքին համապատասխան` թաղվել է Վիեննայի Նոյեր Մարկտի Կապուչին եկեղեցում։


== Ծանոթագրություններ ==


== Գրականություն ==
Большая советская энциклопедия. — М.: Советская энциклопедия. 1969—1978.
Музыкальная энциклопедия. — М.: Советская энциклопедия, Советский композитор. Под ред. Ю. В. Келдыша. 1973—1982.


== Արտաքին հղումներ ==
(անգլերեն) Vittoria Tesi Archived 2016-09-22 at the Wayback Machine. sur oxfordindex.oup.com
Մ.թ.ա. 800


== Դեպքեր ==
Մոտավորապես մ.թ.ա. 800 թվականին Փյունիկիան (հետագայում նաև Կարթագենը) գաղութացնում են Մալթա կղզին։
Ավարտվում է Հին Հունաստանի մութ դարերը։


== Ծնունդներ ==


== Մահեր ==
Մալայա Գորբաշա (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ Մալայա ԳորբաշաՄալայա Գորբաշա (ուկրաիներեն՝ Мала Горбаша), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1610 թվականին։
2001 թվականի տվյալներով Մալայա Գորբաշա գյուղում բնակվում էր 571 մարդ։ Բնակավայրը զբաղեցնում է 2,02 կմ² տարածք։ Բնակչության խտությունը կազմում էր 282,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարկորք

Հարկորք, գյուղ Արևմտյան Հայաստանում, Բիթլիսի վիլայեթի Սասունի գավառակում։ Գտնվում էր Ծովասարի փեշերին։
XIX դարի առաջին կեսերին եղել է զուտ հայաբնակ գյուղ։ XX դարի սկզբին գյուղն ուներ 23 տուն՝ 15-ը հայկական, իսկ 8-ը՝ քրդական։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==